Siasa za migawanyiko na athari zake

SIASA ZA MGAWANYIKO NA ATHARI ZAKE KWA JAMII/ INCHI 

Siasa ni nini? Ni ile hali ya kugombea nafasi fulani au cheo fulani katika serikali ili kuongoza waja wa nchi fulani. Nchini Kenya, siasa huzuka sana wakati inapokaribia uchaguzi ambao hufanyika baada ya miaka mitano. Viongozi tofauti tofauti hujitoza na kuwania vyeo katika serikali maana kwa wengi huaminika watapata lishe bora na kuweza kuwasahau waliojitokeza kupiga kura hizo. Siasa za migawanyiko ni jambo ambalo huathiri nchi kiuchumi na hadi kimaendeleo. Kwa mfano, viongozi wawili wanajitoza kwenye uga wanaahidi wananchi kutekeleza majukumu yao vilivyo ilhali baada ya kura hizo utengano unatokea baina yao. Na pasipo na umoja utengano ni udhaifu. 
Siasa za migawanyiko huchangia pakubwa kwa kueneza ukabila katika jamii. Wananchi huweza kumunga mkono kiongozi wao tu licha ya hata kuweza kuwa na kiongozi mwengine ambaye ni bora. Vyama tofauti tofauti za kisiasa pia huchangia katika ukabila. Viongozi wa majimbo tofauti tofauti huanza vyama vyao ili kuweza kuwa wapinzani na kuweza kuendeleza maudhui ya kisiasa. Ukabila basi ukiweza kukita mizizi, viongozi wa nchi hawawezi kuwa bora kwani wengi watakaopewa nafasi hizo hawatendi haki kwa raia kwani ni tamaa inayowaongoza katika uchaguzi huo. Suluhisho la kuweza kuzuia jambo hili ni kuweza kupunguza idadi vya vyama nchini na kuweza kubakia chache tu kama wakati ule tuliowania uhuru ili kuangamiza ukabila. 
Athari nyingine ya siasa ni kwamba husababisha vita miongoni mwa wananchi. Inasemekana kwamba siasa ni mchezo mbaya. Si kila mja huweza kufurahia kiongozi mteuliwa na hivyo kuweza kusababisha vurugu na fujo. Hii huweza kusababisha vifo vya wananchi wasiokuwa na hatia, wana wadogo ambao pengine wangeweza kuwa viongozi wa kesho wanaweza kuzimwa ndoto zao wakiwa wachanga mno. Tendo hili ni la kusikitisha mno kwani siasa ni jambo ambalo limetengwa ndiposa viongozi wateuliwa waweze kuongoza nchi kimaendeleo na kiuchumi lakini badala ya hayo 
jamii husika ndio inayoathirika. 

Athari nyingine pia ni uharibifu wa mali kupitia mizozo na migogoro baina ya wananchi. Mijengo ya kiraia na barabara inaharibiwa na hivi kuweza kurudisha hali ya uchumi chini. Inaigharimu serikali kuweza hata kukopa pesa kutoa nchi zingine ili kuweza kufanya marekebisho badala ya kuendeleza biashara na nyinginezo. Mali ya umma pia inaweza kugawanywa kwa njia mbaya na jamii kuathirika. Viongozi wabaya wanaweza kufuja mali ya umma bila ya kuwa na huruma. Jamii inaweza kuathirika vilivyo kwani badala ya kufaidika na viongozi wao ni ya kwamba wanabaki kuwa maskini na tajiri anabaki kuwa tajiri. 
Utengano ni jambo ambalo linapaswa kupitwa na wakati kwani sisi ni binadamu ratili. Inatupasa tusimame pamoja ili kuweza kutekeleza haki katika siasa. Tuweze kuungana na kuteua kiongozi bora anayefaa na anayeweza kuongoza nchi. Viongozi wengine bora wanaoweza kuongoza kaunti zetu na waweze kuleta mabadiliko. Kuweza kuimarisha siasa ambazo zinaandamana na umoja kimienendo. Si kuhimiza siasa ambazo zitaleta kilio kwa jamii katika siku za usoni ilhali viongozi hawa wabaya wanatabasamu.